Document ID: 31985R0269

*****
ΚΑΝΟΝΙΣΜΟΣ (ΕΟΚ) αριθ. 269/85 ΤΗΣ ΕΠΙΤΡΟΠΗΣ
της 31ης Ιανουαρίου 1985
για την τροποποίηση του κανονισμού (ΕΟΚ) αριθ. 1760/83 που αφορά τις ειδικές λεπτομέρειες εφαρμογής του καθεστώτος των πιστοποιητικών προκαθορισμού για ορισμένα γεωργικά προϊόντα εξαγόμενα με τη μορφή εμπορευμάτων που δεν υπάγονται στο παράρτημα ΙΙ της συνθήκης και παρεκκλίνουν από τον κανονισμό (ΕΟΚ) αριθ. 2730/79 όσον αφορά την καταβολή της επιστροφής για το βούτυρο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 για την κοινή οργάνωση αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 16 παράγραφος 6,
Εκτιμώντας:
ότι πρέπει να παραταθεί η διάρκεια ισχύος των πιστοποιητικών προκαθορισμού της επιστροφής για το σκληρό σιτάρι·
ότι η λέξη «ρύζι» έχει παραλειφθεί δύο φορές στο κείμενο του κανονισμού (ΕΟΚ) αριθ. 1760/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1994/84 (4), ενώ ο κανονισμός αυτός αφορά εξίσου και αυτό το προϊόν· ότι, κατά συνέπεια, πρέπει να συμπληρωθεί το κείμενο του κανονισμού (ΕΟΚ) αριθ. 1760/83·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 4 του κανονισμού (ΕΟΚ) αριθ. 1760/83 τροποποιείται ως εξής:
1. Στην παράγραφο 1 πρώτο εδάφιο, η πρώτη περίπτωση αντικαθίσταται από το ακόλουθο κείμενο:
«- για τα προϊόντα που υπάγονται στην κοινή οργάνωση των αγορών στους τομείς της ζάχαρης, των σιτηρών, της ορύζης και των αυγών, ως το τέλος του πέμπτου μήνα από την έκδοσή του».
2. Στην παράγραφο 1 δεύτερο εδάφιο, η πρώτη περίπτωση αντικαθίσταται από το ακόλουθο κείμενο:
«- για τα προϊόντα που υπάγονται στην κοινή οργάνωση των αγορών στους τομείς της ζάχαρης, των σιτηρών και της ορύζης, οκτώ μήνες μετά την έκδοσή του».
3. Στην παράγραφο 2, προστίθεται το ακόλουθο στοιχείο γ):
«γ) όσον αφορά το σκληρό σιτάρι, το πιστοποιητικό ισχύει έως το τέλος του έκτου μήνα μετά την έκδοσή του».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εντούτοις, η διάταξη που προβλέπεται στο άρθρο 1 σημείο 3 εφαρμόζεται στα πιστοποιητικά που εκδίδονται από την 1η Δεκεμβρίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιανουαρίου 1985.

Labels: 3
17